ΚΑΝΟΝΙΣΜΟΣ ( ΕΟΚ ) αριθ . 2237/91 ΤΗΣ ΕΠΙΤΡΟΠΗΣ της 26ης Ιουλίου 1991 για την τροποποίηση του κανονισμού ( ΕΟΚ ) αριθ . 2930/81 περί θεσπίσεως συμπληρωματικών διατάξεων για την εφαρμογή της κοινοτικής κλίμακας κατατάξεως των σφαγίων των χονδρών βοοειδών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 1208/81 του Συμβουλίου της 28ης Απριλίου 1981 περί θεσπίσεως κοινοτικής κλίμακας κατατάξεως των σφαγίων των χονδρών βοοειδών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1026/91 ( 2 ), και ιδίως το άρθρο 6 πρώτο εδάφιο, Εκτιμώντας : ότι ο κανονισμός ( ΕΟΚ ) αριθ . 1026/91 συμπλήρωσε τον κατάλογο των κατηγοριών διαπλάσεως των σφαγίων των χονδρών βοοειδών προσθέτοντας σ' αυτόν την κατηγορία S - ότι πρέπει, συνεπώς, να προσαρμοσθεί το παράρτημα του κανονισμού ( ΕΟΚ ) αριθ . 2930/81 της Επιτροπής της 12ης Οκτωβρίου 1981 περί θεσπίσεως συμπληρωματικών διατάξεων για την εφαρμογή της κοινοτικής κλίμακας κατατάξεως των σφαγίων των χονδρών βοοειδών ( 3 )- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Στο παράρτημα του κανονισμού ( ΕΟΚ ) αριθ . 2930/81, το μέρος "1 . Διάπλαση" αντικαθίσταται από το παράρτημα του παρόντος κανονισμού . Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 26 Ιουλίου 1991 .

[Source: multi_eurlex | Tokens: 1517]